
注讬专讜讘讬谉 爪讗 注"讗 - 驻讬专讜砖 砖讟讬讬谞讝诇抓

拽专驻讬驻讜转 讜讗驻讬诇讜 讛谉 砖诇 砖谞讬 讗谞砖讬诐 专砖讜转 诇注爪诪谉 讜讬讻讜诇讬诐 诇讟诇讟诇 诪讗讞转 诇砖谞讬讛. 诇讚讘专讬 讞讻诪讬诐: 讙讙讬谉 讜讞爪讬专讜转 砖诇 专讘讬诐 专砖讜转 讗讞转 讛诐, 讜讗讬诇讜 拽专驻讬驻讜转 讗驻讬诇讜 砖诇 砖谞讬诐 专砖讜转 讗讞转 讛谉. 诇讚讘专讬 专' 砖诪注讜谉: 讻讜诇谉 专砖讜转 讗讞转 讛谉 讜诪讟诇讟诇讬诐 诪讗讞讚 诇讗讞专.


讜诪注讬专讬诐: 转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转] 专讘, 转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转] 专讘 讬讛讜讚讛. 转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转] 专讘 砖讘讙讙讜转 讗祝 讛砖讜讜讬诐 讘讙讜讘讛诐 讗讬谉 诪讟诇讟诇讬诐 讗诇讗 讘讗专讘注 讗诪讜转 讘诇讘讚, 讜砖诇讗 讻砖讬讟转 砖诪讜讗诇: 讻诇 讙讙讜转 讛注讬专 专砖讜转 讗讞转 讛谉, 讜讗住讜专 诇讛注诇讜转 讜诇讛讜专讬讚 诪谉 讛讙讙讬谉 诇讞爪专 讜诪谉 讛讞爪专 诇讙讙讬谉. 讜讻诇讬诐 砖砖讘转讜 讘讞爪专 鈥� 诪讜转专 诇讟诇讟诇谉 讘讞爪专, 讗祝 注诇 驻讬 砖诇讗 注讬专讘讜讛, 讜讻谉 诪诪谞讛 诇讞爪讬专讜转 讗讞专讜转. 讜砖砖讘转讜 讘讙讙讬谉 鈥� 诪讜转专 诇讟诇讟诇谉 讘讙讙讬谉, 讜讘诇讘讚 砖诇讗 讬讛讗 讙讙 讙讘讜讛 注砖专讛 讟驻讞讬诐 讗讜 谞诪讜讱 注砖专讛 讟驻讞讬诐 诪讞讘讬专讜, 讗诇讜 讚讘专讬 专' 诪讗讬专. 讜讞讻诪讬诐 讗讜诪专讬诐: 讻诇 讗讞讚 讜讗讞讚 专砖讜转 诇注爪诪讜, 讜讗讬谉 诪讟诇讟诇讬谉 讘讜 讗诇讗 讘讗专讘注 讗诪讜转 讘诇讘讚.


讜讻谉 转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转] 专讘 讬讛讜讚讛 讘讛讘谞转 讚讘专讬 专' 砖诪注讜谉, 讗诪专 专讘讬: 讻砖讛讬讬谞讜 诇讜诪讚讬诐 转讜专讛 讗爪诇 专' 砖诪注讜谉 讘转拽讜注, 讛讬讬谞讜 诪注诇讬谉 砖诪谉 诇住讜讱 讜讗诇讜谞讟讬转 [诪讙讘转] 诇讛转谞讙讘 诪讙讙 诇讙讙, 讜诪讙讙 诇讞爪专, 讜诪讞爪专 诇讞爪专, 讜诪讞爪专 诇拽专驻祝, 讜诪拽专驻祝 诇拽专驻祝 讗讞专 讻讚讬 砖诇讗 诇讟诇讟诇 讘诪拽讜诐 讛讗住讜专, 注讚 砖讛讬讬谞讜 诪讙讬注讬谉 讗爪诇 讛诪注讬谉 砖讛讬讬谞讜 专讜讞爪讬谉 讘讜.


讜讘讚讜诪讛 诇讻讱 讗诪专 专' 讬讛讜讚讛: 诪注砖讛 讘砖注转 讛住讻谞讛 砖讙讝专讜 注诇 拽讬讜诐 讛诪爪讜讜转, 讜讛讬讬谞讜 诪注诇讬谉 住驻专 转讜专讛 诪讞爪专 诇讙讙, 讜诪讙讙 诇讞爪专, 讜诪讞爪专 诇拽专驻祝 诇拽专讜转 讘讜.


讗诪专讜 诇讜 讞讻诪讬诐: 砖讗讬谉 诇讛讘讬讗 诪讻讗谉 讛讜讻讞讛, 讻讬 讗讬谉 砖注转 讛住讻谞讛 专讗讬讛, 讜讘砖注转 住讻谞讛 讛拽诇讜 诇讟诇讟诇 讗祝 讘诪拽讜诐 讛讗住讜专 诪讚讘专讬 讞讻诪讬诐.


讗 讘诪砖谞讛 诇诪讚谞讜 砖专' 砖诪注讜谉 讗讜诪专: 讗讞讚 讙讙讬谉 讜讗讞讚 讞爪讬专讜转 讜拽专驻讬驻讜转 专砖讜转 讗讞转 讛诐 诇讻诇讬诐 砖砖讘转讜 讘转讜讻诐, 讗讘诇 诇讗 诇讗诇讜 砖砖讘转讜 讘转讜讱 讛讘讬转 讜讬爪讗讜 诇讞爪专.


讗诪专 专讘: 讛诇讻讛 讻专' 砖诪注讜谉, 讜讛讜讗 砖诇讗 注讬专讘讜 讘谞讬 讛讞爪专 讻诇 讗讞讚 诇注爪诪讜, 砖讗讝 讗住讜专 诇讛诐 诇讛讜爪讬讗 讞驻爪讬诐 诪讘转讬讛诐 讗诇 讛讞爪专. 讗讘诇 注讬专讘讜 讻诇 讗讞讚 诇注爪诪讜 讗讘诇 诇讗 讘讬谉 讛讞爪讬专讜转 鈥� 诇讗, 讚讙讝专讬谞谉 讚讬诇诪讗 讗转讬 诇讗驻讜拽讬 诪讗谞讬 [砖讙讜讝专讬诐 讗谞讜 砖诪讗 讬讘讜讗 诇讛讜爪讬讗 讗转 讛讞驻爪讬诐] 砖讘讘转讬诐 诇讞爪专. 砖讛专讬 诪讜转专 诇讛诐 诇讛讜爪讬讗诐 诪诇讻转讞讬诇讛 诪讛讘转讬诐 诇讞爪专, 讜讗讞专 讻讱 讬讜爪讬讗讜诐 诇讞爪专 讗讞专转 砖诇讗 注讬专讘讛 注诪讛, 讜讘讗讜驻谉 讝讛 讗讬谉 诪讬 砖诪转讬专.


讜砖诪讜讗诇 讗诪专: 讘讬谉 注讬专讘讜 讘讬谉 砖诇讗 注讬专讘讜. 讜讻谉 讗诪专 专' 讬讜讞谞谉: 诪讬 诇讞砖讱 (诇讞砖 诇讱, 讙讬诇讛 诇讱) 砖讬砖 讛讘讚诇 讘讬谉 注讬专讘讜 讜讘讬谉 砖诇讗 注讬专讘讜?


诪转拽讬祝 诇讛 [诪拽砖讛 注诇 讻讱] 专讘 讞住讚讗: 诇砖诪讜讗诇 讜诇专' 讬讜讞谞谉, 诪注转讛 讬讗诪专讜 讗谞砖讬诐: 砖谞讬 讻诇讬诐 诪爪讜讬讬诐 讘讞爪专 讗讞转, 讝讛 砖砖讘转 讘讞爪专 讜讝讛 砖砖讘转 讘讘讬转, 讝讛 砖砖讘转 讘讞爪专 诪讜转专 讘讟诇讟讜诇 诇讞爪专 讗讞专转 讜讝讛 砖砖讘转 讘讘讬转 讗住讜专, 讜讬讘讜讗讜 诇讛讞诇讬祝 讘讬谞讬讛诐!


讜诪砖讬讘讬诐: 专' 砖诪注讜谉 讛讜诇讱 讘注谞讬谉 讝讛 诇讟注诪讬讛 [诇砖讬讟转讜], 砖诇讗 讙讝专 讜诇讗 讞砖砖 诇讻讙讜谉 讝讛. 砖讻谉 砖谞讬谞讜, 讗诪专 专' 砖诪注讜谉: 诇诪讛 讛讚讘专 讚讜诪讛, 诇砖诇砖 讞爪讬专讜转 讛驻转讜讞讜转 讝讜 诇讝讜 讜驻转讜讞讜转 诇专砖讜转 讛专讘讬诐, 讜注讬专讘讜 砖转讬 讛讞讬爪讜谞讜转 注诐 讛讗诪爪注讬转 讻诇 讗讞讚 诇讞讜讚 鈥� 讛讬讗 讛讞爪专 讛讗诪爪注讬转, 诪讜转专转 注诪讛谉 讜讛谉 诪讜转专讜转 注诪讛, 讜砖转讬 讛讞讬爪讜谞讜转 讗住讜专讬谉 讝讜 注诐 讝讜.


讜诇讗 讙讝专 讚讬诇诪讗 讗转讬 诇讗驻讜拽讬 诪讗谞讬 讚讛讗 讞爪专 诇讛讗 讞爪专 [砖诪讗 讬讘讜讗 诇讛讜爪讬讗 讻诇讬诐 砖诇 讞爪专 拽讬爪讜谞讬转 讝讜 诇讞爪专 拽讬爪讜谞讬转 讝讜], 讗祝 砖讛讞驻爪讬诐 诪爪讜讬讬诐 砖谞讬讛诐 讘讞爪专 讛讗诪爪注讬转, 讛讻讬 谞诪讬 [讻讱 讙诐 讻谉] 诇讗 讙讝专讬谞谉 讚讬诇诪讗 讗转讬 诇讗驻讜拽讬 诪讗谞讬 [讙讜讝专讬诐 讗谞讜 砖诪讗 讬讘讜讗 诇讛讜爪讬讗 讻诇讬诐] 砖诇 讛讘转讬诐 诇讞爪专.


诪转讬讘 [诪拽砖讛] 专讘 砖砖转, 专' 砖诪注讜谉 讗讜诪专: 讗讞讚 讙讙讜转 讗讞讚 讞爪讬专讜转 讜讗讞讚 拽专驻讬驻讜转 鈥� 专砖讜转 讗讞转 讛谉 诇讻诇讬诐 砖砖讘转讜 讘转讜讻谉, 讜诇讗 诇讻诇讬诐 砖砖讘转讜 讘转讜讱 讛讘讬转. 讗讬 讗诪专转 讘砖诇诪讗 [谞谞讬讞 讗诐 讗讜诪专 讗转讛] 砖注讬专讘讜 讛讚专讬诐 讘讞爪专 鈥� 讛讬讬谞讜 讚诪砖讻讞转 诇讛 诪讗谞讬 [讝讛讜 讛讗讜驻谉 砖诪讜爪讗 讗转讛 讻诇讬诐] 砖诇 讛讘转讬诐 讘讞爪专, 讜注诇 讝讛 讗诪专 砖讻讬讜谉 砖砖讘转讜 讘讘讬转, 讗诐 讛讜爪讬讗讜诐 诇讞爪专, 讗住讜专 诇讛讜爪讬讗诐 诪诪谞讛 诇讞爪专 讗讞专转,


讗诇讗 讗讬 讗诪专转 [讗诐 讗讜诪专 讗转讛] 砖诪讚讜讘专 讘砖诇讗 注讬专讘讜 鈥� 讛讬讻讬 诪砖讻讞转 诇讛 诪讗谞讬 [讻讬爪讚 诪讜爪讗 讗转讛 讻诇讬诐] 砖诇 讛讘转讬诐 讘讞爪专? 讜拽砖讛 诇专讘! 讛讜讗 诪讜转讬讘 诇讛 [诪拽砖讛 讗讜转讛 讗转 讛拽讜砖讬讛 讛讝讜] 讜讛讜讗 注爪诪讜 诪驻专拽 诇讛 [诪转专抓 讗讜转讛]: 讘讻讜诪转讗 讜住讜讚专讗 [讘讻讜讘注 讜住讜讚专] 砖讗讚诐 诇讘砖诐 讘讘讬转 讜讬爪讗 诇讘讜砖 诇讞爪专 讜讛谞讬讞诐 砖诐, 讻讱 砖讬转讻谉 砖讬讛讬讜 讞驻爪讬 讛讘讬转 讘讞爪专 讙诐 讻砖诇讗 注讬专讘讜.

